દિલ્હીના બુરાડીમાં 11 લોકોના રહસ્યમય મોત મામલે ક્રાઈમ બ્રાન્ચ સતત તપાસ કરી રહી છે. તેમછતાં તપાસ હજુ સુધી અંતિમ છોર સુધી પહોંચી શકી નથી. તપાસ દરમિયાન ઘણા ખુલાસા થઈ રહ્યા છે. આ 11 મોત માટે લલિત ભાટિયાને જવાબદાર માનવામાં આવી રહ્યો છે. તપાસ કરી રહેલ એક અધિકારીએ જણાવ્યુ કે લલિતે બધાને પૂજાની વાત કહી હતી અને તેને ખબર હતી કે બધા મરવાના છે. તપાસ અધિકારીઓના જણાવ્યા અનુસાર બીજા 10 જણાને આ વાતનો અંદાજ નહોતો કે પૂજામાં તેમના જીવ જતા રહેશે.